FOTO: Michael Bublé se eersteling | SARIE
FOTO: Michael Bublé se eersteling	deur SARIE.com-span
Die 27-jarige sanger en sy vrou, die 26-jarige Argentynse model Luisana Lopilato, het hul seun, Noah, verwelkom. Die It’s a Beautiful Day-sanger het nie op hom laat wag nie en het dadelik dié foto op sy Instagram-bladsy gedeel.
Michael het voorheen gesê die dag toe hy uitgevind het hy gaan ‘n pa word, was die beste dag van sy lewe. Die paartjie het in Maart uitgevind dat hul eersteling ‘n seun gaan wees.
Michael het ook gesorg dat hy in die laaste weke van haar swangerskap altyd naby aan Luisana is indien sy in kraam gaan. “Dit is vreesaanjaend vir haar. Sy is in ‘n land wat nie haar eie is nie, tussen mense wat ‘n taal praat wat nie haar eerste taal is nie.” Hy het ook gesorg dat haar familie naby haar is vir ekstra ondersteuning.
FOTO: Michael met ‘n Ierse rugbytruitjie vir Noah